Jahon sog‘liqni saqlash tashkilotiga Efiopiya sobiq sog‘liqni saqlash vaziri bosh direktor bo‘ldi

Jahon sog‘liqni saqlash tashkilotiga Efiopiya sobiq sog‘liqni saqlash vaziri Tedros Adanom Gebreisus yangi bosh direktor etib saylandi, deb yozadi “TASS”.

Ushbu qaror Jenevada bo‘lib o‘tgan 70-butunjahon sog‘liqni saqlash assambleyasi majlisida qabul qilindi. Saylanganlik haqida rasman yalpi majlisda e’lon qilindi.
51 yoshli Tedros Adanom Gebreisus Eritreya poytaxtida va Londonda o‘qigan, “Jamoatchilik sog‘lig‘ini saqlash” mutaxassisligi bo‘yicha fanlar doktori darajasiga ega. 2005—2012-yillarda u Efiopiya sog‘liqni saqlash vazirligini boshqargan.